Христо Радевски
Очилата на щъркела

chitanka.info

Ходи щъркелът с кокили

из реката, край върбака.

Жабите се изпокрили.

От какво ли пък и тях

толкоз много ги е страх?

А пък щъркелът си дири

нещо в камънака,

нещо с човката си трака.

Че какво ли толкоз дири

в тия хладни водевири?

Казват, както си четял —

очилата

сред водата

бил си изтървал.

Но не вярвали това

жабите.

        Било мълва.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.